Estudi dels principals factors de vulnerabilitat per conèixer el seu efecte sobre la simptomatologia desenvolupada en dones víctima d'agressió sexual amb una mostra de dones del Centre d'atenció a Víctimes d'Agressions Sexuals de Madrid.
Recull de 65 biografies de dones diverses d'arreu dels Països Catalans que van fer aportacions significatives per a la història, però que han estat poc reconegudes per la condició de ser dones.
En destaca la figura d'Aurora Bertrana a la coberta, coincidint amb el 125è aniversari del seu naixement.
Realitats de les dones recluses en el sistema penitenciari espanyol, diferenciades en quatre grups: no addictes, addictes actives, addictes en tractament i ex addictes.
S'analitzen les històries i causes de risc que van provocar la seva entrada en el sistema, així com la vida a la presó i els processos d'intervenció i reinserció socioeducativa.
Anàlisi de la desigualtat de gènere en el mercat de treball i de la situació de les dones, considerablement discriminades, amb menys possibilitats d'accés al mercat laboral i amb grans limitacions per ocupar llocs de qualitat.
S'avaluen els factors que hi influeixen i es proposen polítiques per a eradicar les bretxes de gènere.
Instrument per a la diagnosi de la igualtat de dones i homes a empreses i organitzacions.
Ofereix la metodologia i les eines necessàries per poder analitzar i identificar la situació i per a comprovar com les polítiques de gestió de persones influeixen en l'assoliment de la igualtat de tracte i d'oportunitats.
En base al treball de camp previ per conèixer la situació dels serveis existents prestats a les dones de les comunitats gitanes a Espanya, Grècia i Bulgària, aquesta guia reuneix informació i bones pràctiques per a millorar la qualitat dels serveis i la intervenció dels professionals en matèria de violència masclista exercida a dones gitanes.
Recull dels sabers que han professat les dones, sobre la construcció progressiva de l'imaginari femení, i del discurs i les pràctiques que s'han anat defensant des de l'àmbit privat fins al públic.
Proposa uns valors, sabers i pràctiques que s'han desenvolupat tradicionalment en el món femení i que poden aplicar-se actualment a la realitat masculina.
Les dades exposades en aquest informe mostren la realitat sobre la violència de gènere exercida envers les dones amb discapacitat a Espanya.
Pretén sensibilitzar a la població, apropar el marc legislatiu internacional i nacional, indagar sobre investigacions internacionals i orientar en l'estudi específic d'aquest col·lectiu.
Obra que pretén ser un Llibre Blanc sobre el tràfic d'éssers humans amb fins d'explotació sexual, plantejat des de la perspectiva global, europea i francoespanyola.
Distingeix ambdós fenòmens, prostitució i tràfic d'éssers humans, i s'analitzen els diferents aspectes d'aquestes activitats.
Anàlisi criminològic, jurídic i estadístic de les gairebé 1.000 morts violentes de dones a mans de la seva parella o exparella que han tingut lloc a Espanya entre els anys 2000 i 2015.
L'estudi pretén donar resposta a una sèrie de preguntes amb l'objectiu de millorar les mesures de protecció de les víctimes, en molts casos d'escassa utilitat.
Llibre que analitza la situació de la dona en la societat del segle XXI des de diverses disciplines.
Qüestions com la desigualtat de gènere, la conciliació de la vida laboral i familiar o la violència contra les dones són tractades per professors i investigadors de diverses universitats espanyoles i italianes.
Document elaborat a partir de l'experiència dels participants de la "Comissió de treball sobre homes que exerceixen violència masclista" adreçat als professionals de la xarxa pública de Barcelona amb l'objectiu de millorar la detecció de les situacions de violència masclista.
Es pot viure d'un blog de moda?
Et regalen roba per omplir el teu armari?
Et paguen per assistir a esdeveniments importants?
És un món tan bonic com el pinten?
La Miniblogger és una noia superficial i vanitosa que somia ser una blogger famosa, per això, està decidida a esbrinar què s'amaga darrere la blogosfera.
Obra guanyadora del la Beca Carnet Jove Connecta't al Còmic 2015.
Estudi que analitza els factors de discriminació múltiple i les situacions de vulnerabilitat que pateixen les dones immigrants d'Euskadi que es dediquen al servei domèstic i a la cura de persones dependents.
Llibre que ofereix informació tècnica actualitzada sobre aquest fenomen, factors de risc i protecció associats.
A més, exposa teories i models que expliquen tant el seu origen com el manteniment d'aquest difícil moment evolutiu que és "l'adolescència".
A través de la història d'Alicia, atrapada en una relació de parella que no la fa feliç, l'autora ens descobreix les claus per alliberar-nos de la dependència emocional, recuperar l'autoestima i viure les relacions de manera sana, sense sofriment ni dolor.
Eina útil per a professionals que estan en contacte amb joves i adolescents i que intenta ajudar a superar les desigualtats entre dones i homes i contribueix a eradicar la violència masclista.
Història de dos nens que han estat en cases d'acollida i expliquen la seva experiència des del seu punt de vista.
Basant-se en els preceptes de la psicologia positiva, aquest llibre aporta informació sobre com ajudar a les dones traumatitzades per la violència de gènere per tal de ser resilients i superar l'estrès posttraumàtic.
Publicació que recull la llei d'igualtat efectiva de dones i homes.
Aquesta normativa té la finalitat d'establir i regular els mecanismes i els recursos per a fer efectiu el dret a la igualtat i a la no discriminació per raó de sexe en tots els àmbits, etapes i circumstàncies de la vida, i aconseguir la construcció de noves pautes de relació entre dones i homes basades en el respecte i l'equitat.
Estudi integral sobre la mutilació genital femenina (MGF), una tradició cultural que atenta contra la integritat i els drets de dones i nenes.
L'objectiu principal de la investigació és prevenir i eradicar la MGF a Espanya i arreu del món.
Llibre que es realitza amb la primera tesi doctoral a Espanya sobre la problemàtica de l'home heterosexual víctima de violència femenina.